Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 1066

(3) Amennyiben befizetés nem történt, illetve annak összege nem éri el az (1) vagy a (2) bekezdésben meghatározott mértéket, a Kincstár haladéktalanul értesíti a kincstári költségvetéssel rendelkező központi költségvetési szervet és annak felügyeleti szervét. A felügyeleti szerv és az érintett költségvetési szerv képviselője köteles az értesítés kézhezvételét követő 5 munkanapon belül egyeztetni a Kincstár központjával. Amennyiben az egyeztetés eredményeként tartozást állapítanak meg jegyzőkönyvet kell felvenni, melynek tartalmaznia kell a be nem fizetett köztartozásokat — fajtánként részletezve —, a köztartozások rendezésének közösen megállapított módját és az abból eredő kötelezettségeket és határidőket. A jegyzőkönyv aláírásával egyidejűleg — eltérő megállapodás kivételével — a jegyzőkönyvhöz kell csatolni és a Kincstárnak benyújtani a fennálló köztartozások kiegyenlítésére vonatkozó elkészített, aláírt átutalási megbízásokat.

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes